เป็น พระอนุชา ณัฐพล แนะนำตัวเองทวงหนี้ 30 ล. 
บิ๊กอ๊อดโชว์บัญชีส่วย จ่อถอดยศพงศ์พัฒน์ เด้ง3พตอ.ของบก.รน.,สมยศ แถลงโชว์บัญชีส่วยน้ำมันเถื่อน เสี่ยโจ้ พัวพัน ตำรวจน้ำกับเจ้าหน้าที่อีกหลายหน่วย แย้มมีบันทึกรายการ รองโส-ผู้กำกับโยะ เกี่ยวข้อง มียอดสูง 12 ล้านบาท ประวุฒิ สั่งเด้งเข้ากรุทันที 3 พ.ต.อ. สังกัด บก.รน. จ่อถอดยศ พงศ์พัฒน์ ฉายาพันธุ์ กับพวกหมิ่นสถาบันอย่างน้อย 7 คน นครบาลออกหมายจับเพิ่มแก๊งทวงหนี้อีก 5 คน พฤติกรรมอุ้มข่มขู่เจ้าหนี้ลดยอดหลายสิบล้านบาท บังคับพาเข้าบ้านย่านทวีวัฒนา อ้างเป็น พระอนุชา เจรจาทวงหนี้ กรมศิลปากรรับของกลางวัตถุโบราณกว่า 20,000 ชิ้นไปตรวจสอบแล้ว ขอเวลา 2 เดือน ชี้ชัดเป็นของจริงหรือของปลอม คะเนบางชิ้นเก่าแก่อายุราว 1,200 ปี,การขยายผลเครือข่ายร่วมกระทำความผิดของ พล.ต.ท.พงศ์พัฒน์ ฉายาพันธุ์ อดีต ผบช.ก.รวมถึงขบวนการใช้ตำแหน่งหน้าที่แอบอ้างสถาบันงาบผลประโยชน์กองมหาศาลจากส่วยของธุรกิจผิดกฎหมาย ซื้อขายเก้าอี้แต่งตั้งโยกย้ายนายตำรวจที่ถูกมองว่า สามารถสร้างมูลค่าขุมทรัพย์นับพันล้านบาทแก่อดีตผู้นำสอบสวนกลาง ยังเป็นที่จับตาของสังคมอย่างต่อเนื่อง,ที่สำนักงานตำรวจแห่งชาติ วันที่ 28 พ.ย. พล.ต.อ.สมยศ พุ่มพันธุ์ม่วง ผบ.ตร.แถลงความคืบหน้า เกี่ยวกับส่วยน้ำมันเถื่อนที่มีความเกี่ยวข้องกับ พล.ต.ท.พงศ์พัฒน์ ฉายาพันธุ์ อดีต ผบช.ก.กับพวกว่า ได้รับ ข้อมูลบัญชีส่วย และบัญชีที่มีการจดบันทึกของผู้ต้องหาที่หลบหนีว่า มีการจ่ายเงินให้ใครบ้าง บัญชีเหล่านี้เป็นบัญชีที่ฝ่ายความมั่นคงตรวจยึดมาได้จากบ้าน เสี่ยโจ้ นายสหชัย เจียรเสริมสิน ผู้ต้องหาในคดีดังกล่าว มีรายละเอียดในการใช้จ่ายเงินทอง มีหลายหน่วยงานเข้ามามีส่วนเกี่ยวข้องกับขบวนการค้าน้ำมันเถื่อน โดยเฉพาะอย่างยิ่งในส่วนที่เกี่ยวข้องกับตำรวจ มีการบันทึกถึงผู้การอะไร ผู้กำกับอะไร มีที่เป็นชื่อเล่นอย่างรายการของรองโส รายการของผู้กำกับโยะ และยังรวมถึงหน่วยงานอื่น เช่น ผอ.ปราบปรามทางทะเล,พล.ต.อ.สมยศเผยว่า ทำให้เห็นหลายหน่วยงานเข้ามามีผลประโยชน์และเกี่ยวข้องกับขบวนการน้ำมันเถื่อน ขอเรียนว่า ตนจะรับผิดชอบในส่วนของตำรวจที่ปรากฏชื่ออยู่ในบัญชีนี้ สำหรับชื่อเล่นที่เอ่ยชื่อมา เชื่อว่าใน บก.รน.คงจะทราบดีว่าเป็นใคร ดังนั้น ขอยืนยันว่า ตนมีบัญชีรายชื่อผู้ที่เกี่ยวข้องของการค้าน้ำมันเถื่อนจริงไม่ใช่การอุปโลกน์ขึ้นมา แต่รายละเอียดไม่สามารถให้สื่อมวลชนดูได้ ตนจะดำเนินการทำขึ้นมาอีก 2 ชุดส่งมอบให้พนักงานสอบสวนในคดีของ พล.ต.ท.พงศ์พัฒน์ คือ บก.ป.ที่ดำเนินการด้านสืบสวน และ บช.น.ที่ดำเนินการด้านสอบสวน ใครก็แล้วแต่ที่เข้าไปเกี่ยวข้องรับผลประโยชน์เกี่ยวกับขบวนการผิดกฎหมาย สมควรที่จะได้รับโทษทัณฑ์ตามกฎหมาย,ผบ.ตร.เผยอีกว่า จากการตรวจสอบพบยอดเงินสูงที่สุดอยู่ที่ 12 ล้านบาท มีบันทึกครั้งละ 2 ล้านบาท ถึง 5 ล้านบาท ตั้งแต่ 2 ปีที่ผ่านมาบางบันทึกไม่ทราบว่า เป็นของหน่วยงานไหน เช่น คจช. ยังรวมถึงค่าใช้จ่ายจากการหาข่าวในหน่วยงานต่างๆ เช่น ค่าส่งข่าวในศาล ค่าตั๋วเครื่องบิน อั่งเปา เห็นได้ว่า มีทุกหน่วยงานที่เกี่ยวข้องในพื้นที่ภาคใต้ หรือที่มีชายฝั่งติดทะเล ทุกอย่างต้องมีการดำเนินการสอบสวนต่อไป ถ้าหน่วยงานไหนมีการร้องขอมาจะดำเนินการส่งบัญชีเหล่านี้ไปให้ ตนยังได้รับการประสานจากทาง ปปง.ให้เร่งรัดคดีที่เกี่ยวข้องกับขบวนการน้ำมันเถื่อน แต่ที่ผ่านมาปรากฏว่าหยุดนิ่ง ไม่มีการดำเนินการต่อ ทำให้ ปปง.ไม่สามารถทำงานได้ต่อ ตนจึงได้มีคำสั่งให้เจ้าหน้าที่ที่รับผิดชอบ หรือมีส่วนเกี่ยวข้องกับการสอบสวนดำเนินการเร่งรัดโดยเร็ว และรายงานให้ทราบทุก 15 วัน ตรงนี้ตนไม่ทราบเหตุผลว่า ทำไมเรื่องถึงไม่เดิน ไม่มีความคืบหน้า ผู้ที่รับผิดชอบจะอยู่เฉยไม่ได้แล้ว ถ้ายังอยู่เฉยๆ ตนก็ต้องทำอะไรสักอย่าง,ขณะที่ พล.ต.ท.ประวุฒิ ถาวรศิริ ผู้ช่วย ผบ.ตร.รรท.ผบช.ก. เป็นประธานประชุมมอบนโยบายแก่ตำรวจในสังกัด บช.ก. ที่ห้องประชุมชั้น 4 บช.ก. ก่อนให้สัมภาษณ์ว่า เป็นการพูดคุยในกระบวนการทำงานในสังกัด บช.ก. เหตุการณ์ที่เกิดขึ้นไม่ได้เป็นการจับผิดใคร ว่ากันตามพยานหลักฐาน ต้องการให้ทุกคนตั้งใจทำงานกอบกู้ภาพลักษณ์ของ บช.ก. จากนี้จะเน้นการปราบปรามกลุ่มมือปืนรับจ้าง บุคคลที่ถูกออกหมายจับ ขบวนการค้าน้ำมันเถื่อน ป่าไม้ และแก๊งชาวต่างประเทศที่เข้ามากระทำความผิดใน ประเทศไทย โดยจะมีการประเมินผลงานของแต่ละ บก.ในสังกัดในรอบ 1 เดือนว่า มีผลงานเป็นอย่างไร และการประเมินจะมีผลต่อการดำรงตำแหน่งของ ผบก. แต่ละหน่วยงานด้วย พร้อมยกเลิกชุดเฉพาะกิจที่ถูกตั้งขึ้นก่อนหน้านี้ทั้งหมด,พล.ต.ท.ประวุฒิกล่าวด้วยว่า สำหรับกรณีที่มีตำรวจเข้าไปเกี่ยวข้องกับขบวนการค้าน้ำมันเถื่อน ได้มีคำสั่งให้ พ.ต.อ.วริศร์สิริภ์ ลีละสิริ ผกก. 5 บก.รน. พ.ต.อ.ธนชาติ ศุภวุฒิ ผกก.7 บก.รน. และ พ.ต.อ.จักรพันธุ์ รัตนเทวมาตย์ ผู้บังคับการเรือ (สบ 4) กลุ่มงานเรือตรวจการณ์ฯ บก.รน.มาปฏิบัติราชการที่ศปก.บช.ก. เนื่องจากการสอบสวนเบื้องต้น พบมีส่วนเกี่ยวข้องกับการเรียกรับสินบนน้ำมันเถื่อนในพื้นที่ภาคใต้ และเพื่อให้การตรวจสอบเป็นไปอย่างโปร่งใส,ขณะเดียวกันยังเตรียมพิจารณาถอดยศ พล.ต.ท.พงศพัฒน์และนายตำรวจที่เกี่ยวข้องกับข้อหาหมิ่นสถาบัน และข้อหาอื่นๆ อย่างน้อย 7 คน แต่ต้องรอพิจารณาตามขั้นตอนของกฎหมาย พร้อมจะออกหมายจับผู้ต้องหาที่เกี่ยวข้อง และมีพฤติการณ์ทวงหนี้อีกอย่างน้อย 3 คน ทั้งหมดมีพฤติกรรมควบคุมตัวผู้เสียหายไปไว้ย่านพุทธมณฑล สำหรับทรัพย์สินของ พล.ต.ท.พงศ์พัฒน์พบมีการนำเงินสดบางส่วนออกนอกประเทศไปร่วมลงทุน เจ้าหน้าที่จะเร่งติดตามเส้นทางการเงิน และตรวจสอบทรัพย์สินที่ยังอยู่ภายในประเทศอีกจำนวนมาก ทั้งนี้ พนักงานสอบสวนจะเร่งสรุปสำนวนภายใน 30 วัน เพื่อส่ง ป.ป.ช. แต่ยังไม่มีการพูดคุยเรื่องการโอนย้ายไปเป็นคดีพิเศษ รรท.ผบช.ก.กล่าวพร้อมยืนยันว่า ตำรวจสอบสวนกลางยังมีขวัญกำลังใจที่ดี และจะกลับมาทำงานเพื่อประชาชนกอบกู้ชื่อเสียงกลับคืนมา,ที่ บช.น. พล.ต.ท.ศรีวราห์ รังสิพราหมณกุล ผบช.น. พล.ต.ต.ชวลิต ประสพศิลป ผบก.น.5 พล.ต.ต.วิสูตร ฉัตรชัยเดช ผบก.น.6 พล.ต.ต.สมบัติ มิลินทจินดา ผบก.สส.บช.น. แถลงถึงความคืบหน้าคดีจับกุมนายณัฐพล อัครพงศ์ปรีชา นายสิทธิศักดิ์ อัครพงศ์ปรีชา นายณรงค์ อัครพงศ์ปรีชา นายสุทธิศักดิ์ สุทธิจิตต์ และนายชากานต์ ภาคภูมิ กลุ่มบุคคลที่แอบอ้างสถาบันเครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก. ทวงหนี้หน่วงเหนี่ยวกักขังและกรรโชกทรัพย์ โดย พล.ต.ท.ศรีวราห์กล่าวว่า หลังจากสอบปากคำผู้ต้องหาทั้งหมดแล้วเรียบร้อยแล้ว พนักงาน สอบสวนมีการแจ้งดำเนินคดีเพิ่มเติม ข้อหาตามมาตรา 112 ร่วมกันหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ฯ และคดีพกพาอาวุธปืน จากการสอบสวนผู้ต้องหาทั้งหมด ให้การรับสารภาพตลอดข้อกล่าวหาทุกข้อหา,พล.ต.ท.ศรีวราห์อธิบายต่อว่า พฤติกรรมผู้ต้องหาเป็นอย่างไร มีการแอบอ้างสถาบันหรือไม่ และมีความเชื่อมโยง พล.ต.ท.พงศ์พัฒน์อย่างไร ตนเปิดเผยไม่ได้ เพราะอยู่ในสำนวนคดี แต่สั่งการทุก สน.ในสังกัดนครบาลตรวจสอบว่า กลุ่มผู้ต้องหาเคยก่อคดีมาแล้วอีกหรือไม่ ถ้าพบก็ให้รายงานให้ทราบโดยด่วน จากการสืบสวนสอบสวนทราบว่า กลุ่มผู้ต้องหาที่ก่อเหตุในท้องที่ สน.วัดพระยาไกร มี 8 คน นำโดย นายณัฐพล อัครพงศ์ปรีชา นายณรงค์ อัครพงศ์ปรีชา และนายชากานต์ ภาคภูมิ ร่วมกับพวกอีก 5 คน พนักงานสอบสวนรวบรวมพยานหลักฐานขออนุมัติหมายจับผู้ต้องหา 5 คนที่ยังหลบหนีแล้วอยู่ระหว่างเร่งติดตามจับกุมตัวมาดำเนินคดี,ด้าน พล.ต.ต.ชวลิต ประสพศิลป ผบก.น.5 กล่าวเพิ่มเติมว่า มีผู้เสียหายแจ้งความดำเนินคดีกลุ่มผู้ต้องหา 2 คดี ท้องที่ สน.พระโขนง และท้องที่ สน.วัดพระยาไกร โดยมีนายณัฐพล อัครพงศ์ปรีชา นายณรงค์ อัครพงศ์ปรีชา และนายชากานต์ ภาคภูมิ ร่วมก่อเหตุทั้ง 2 คดี รายละเอียดของคดีท้องที่ สน.วัดพระยาไกร เหตุเกิดเดือน มิ.ย.57 ผู้เสียหายเป็นเจ้าหนี้มูลค่า 100 กว่าล้านบาท กลุ่มผู้ต้องหาไปเจรจาและข่มขู่ผู้เสียหายบังคับให้ลดหนี้ลงเหลือประมาณ 20 ล้านบาท ก่อนพยายามจะไปอุ้มผู้เสียหาย แต่เหยื่อขัดขืน ส่วนคดีท้องที่ สน.พระโขนง กลุ่มผู้ต้องหาไปทวงหนี้ผู้เสียหายมูลค่า 30 ล้านบาทข่มขู่และกรรโชกทรัพย์ผู้เสียหาย มีพฤติกรรมรับจ้างทวงหนี้ และบังคับให้ลดหนี้ จากนั้นหักรายได้เป็นเปอร์เซ็นต์อาจจะร้อยละ 20-30 ส่วนมีข้าราชการไปเกี่ยวข้องหรือไม่ อยู่ระหว่างตรวจสอบให้ชัดเจน,ต่อมาเวลา 14.00 น. พ.ต.อ.ฤทธิกร สายสนั่น ณ อยุธยา ผกก.สน.พระโขนง พร้อมด้วยพนักงานสอบสวน และฝ่ายสืบสวน ควบคุมตัวนายชากานต์ ภาคภูมิ ไปค้นบ้านย่านท่าแร้ง เขตบางเขน กทม. หาหลักฐานเพิ่มเติม จากนั้นควบคุมตัวกลับมาที่ บช.น. ทำแผนประกอบคำรับสารภาพชี้ยืนยันของกลาง ปืน 9 มม. พร้อมกระสุนปืนลูกซองและรถตู้โตโยต้าอัลพาร์ดในการก่อเหตุ ก่อนนำตัวส่งศาลจังหวัดพระโขนงเพื่อฝากขังที่เรือนจำพิเศษกรุงเทพมหานคร ตามนายณัฐพล อัครพงศ์ปรีชา กับพวก 3 คน ในข้อหากรรโชกทรัพย์ทวงหนี้, ข่มขืนใจผู้อื่นโดยมีอาวุธและทำให้กลัวว่าจะเกิดอันตรายต่อชีวิตร่างกาย หรือเสรีภาพ หน่วงเหนี่ยวกักขัง, ร่วมกันมีอาวุธปืน และพาอาวุธปืนไปในเมือง โดยไม่ได้รับอนุญาต, ร่วมกันลักทรัพย์ในเวลากลางคืน และหมิ่นสถาบันเบื้องสูง,วันเดียวกัน ศาลจังหวัดพระโขนงได้เผยแพร่ข่าวประชาสัมพันธ์โดยระบุคำร้องพนักงานสอบสวนบรรยายพฤติการณ์สรุปว่า เมื่อวันที่ 20 มี.ค.2557 เวลา 07.30 น. นายชากานต์ ผู้ต้องหาที่ 5 พร้อมกับพวกรวม 5 คน มาดักรอนายวิทยา ปัญญาทวีกูล ผู้เสียหาย ที่หน้าบ้านพักเลขที่ 869/8 ซอยสุขุมวิท 101 แขวงบางจาก เขตพระโขนง กทม. ใช้ปืนขู่บังคับไปที่บ้านหลังหนึ่งย่านพุทธมณฑลสาย 3 แขวงและเขตทวีวัฒนา กทม. พบกับนายณัฐพล ผู้ต้องหาที่ 1 แนะนำตัวเองเป็นพระอนุชาของพระเจ้าวรวงศ์เธอ พระองค์เจ้าศรีรัศมิ์ พระวรชายาฯ แล้วบังคับให้ติดต่อบุคคลที่รู้จักไปเจรจาเรื่องหนี้สินที่ค้างอยู่กับนาย ป. ผู้เสียหายพยายามติดต่อบุคคลผู้ใกล้ชิดให้ไปพบพวกผู้ต้องหาที่ร้านอาหารแห่งหนึ่ง ใกล้วัดศรีเอี่ยม ถนนบางนา-ตราด แต่บุคคลนั้นไม่ยอมออกมาพบผู้ต้องหา จึงควบคุมตัวนายวิทยาไว้ กระทั่งวันที่ 21 มี.ค.57 เวลา 01.05 น. ได้พานายวิทยาออกจากบ้านแล้วปล่อยตัวไป,ระหว่างนั้น พวกผู้ต้องหาลักเอาบัตรประจำตัวประชาชน ใบขับขี่ รวมทั้งเงินสดประมาณ 2,000 บาท ที่เป็นทรัพย์สินของนายวิทยาไปด้วย ภายหลังนายวิทยาเข้าร้องทุกข์ต่อพนักงานสอบสวน สน.พระโขนง กระทั่งขอศาลจังหวัดพระโขนงออกหมายจับผู้ต้องหา ชั้นจับกุม และชั้นสอบสวนผู้ต้องหาที่ 1-3 ให้การรับสารภาพ ส่วนผู้ต้องหาที่ 4-5 ให้การปฏิเสธชั้นจับกุม แต่ให้การรับสารภาพในชั้นสอบสวน ทั้งนี้ ผู้สื่อข่าวรายงานด้วยว่า ผู้ต้องหาทั้ง 5 คนที่ออกหมายจับเพิ่มเติม ประกอบด้วย นายชลัช โพธิราช นายวิทยา เทศขุนทด ส.อ.ณธกร ยาศรี ส.อ.ธีรพงศ์ ช่อจำปี และนายณัฐนันท์ ทานะเวชล่าสุดทหารบางคนถูกต้นสังกัดควบคุมตัวไว้แล้ว,ที่ บก.ป.เวลา 14.00 น. พ.ต.อ.อัคราเดช พิมลศรี รรท.ผบก.ป. มอบหมายให้ พ.ต.อ.กรไชย คล้ายคลึง รอง ผบก.ป.ประชุมข้าราชการตำรวจชั้นสัญญาบัตรของกองปราบทุกนายกว่า 200 คน เพื่อสร้างความเข้าใจในการขับเคลื่อนการทำงาน พ.ต.อ.กรไชย กล่าวในที่ประชุมว่า ขอให้ตำรวจทุกนายตั้งใจทำงาน อย่าไปพะวงกับกระแสข่าวที่ออกมาว่าจะมีรายชื่อเป็นผู้มีส่วนเกี่ยวข้อง หรือจะวิตกว่าจะมีการโยกย้ายล้างบาง ขอให้ทุกคนทำงานไปตามหน้าที่ ผู้บังคับบัญชาเข้าใจปัญหา เมื่อมีการสั่งการมอบหมายให้ทำงานอะไร ผู้ใต้บังคับบัญชาต้องทำตาม เพราะเป็นคำสั่งที่ถูกต้องตามกฎหมาย ถ้าไม่ทำก็ไม่ได้ แต่ถ้าทำแล้วเกินเลยไปเป็นอีกเรื่อง ใครทำอะไรย่อมรู้อยู่แก่ใจ อย่าไปท้อแท้ หมดกำลังใจ ถ้าหากต้องมีการเปลี่ยนแปลงจริง ให้คิดว่าเราไม่เหมาะจะทำงานที่นี่ แต่อาจจะเหมาะกับการทำงานที่อื่นมากกว่า,พล.อ.ไพบูลย์ คุ้มฉายา รมว.ยธ. กล่าวถึงความคืบหน้าการตรวจสอบบุคคลและเจ้าหน้าที่กรมสอบสวนคดีพิเศษ หรือดีเอสไอ เชื่อมโยงในการกระทำผิดร่วมกับกลุ่มอดีต ผบช.ก.ในส่วนการรับสินบนน้ำมันเถื่อนว่า ได้รับรายชื่อบุคคลที่เป็นเจ้าหน้าที่ดีเอสไอที่เกี่ยวข้องกับนายสหชัย หรือเสี่ยโจ้ เจียรเสริมสิน นักธุรกิจภาคใต้แล้ว เบื้องต้นให้อธิบดีดีเอสไอตรวจสอบตามขั้นตอน แต่ต้องให้ความเป็นธรรมกับทุกฝ่าย ขณะนี้ ดีเอสไอได้ข้อมูลการติดต่อทางโทรศัพท์ของเสี่ยโจ้แล้ว มีรายชื่อบุคคลที่ติดต่อเยอะ มีความหนาพอสมควร มีทั้งเจ้าหน้าที่รัฐ และพลเรือน ตนจะนัดหมายพบ พล.ต.อ.สมยศ พุ่มพันธุ์ม่วง ผบ.ตร. นำรายชื่อมาเปรียบเทียบกันว่า มีชื่อใดที่ตรงกันบ้าง พร้อมประสานให้ ปปง.ติดตามเส้นทางทรัพย์สินเพิ่มเติมด้วย,ที่หอสมุดแห่งชาติ นายบวรเวท รุ่งรุจี อธิบดีกรมศิลปากร แถลงข่าวการตรวจสอบโบราณวัตถุ ศิลปวัตถุ และของมีค่า ของกลางที่ยึดจากเครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก. ว่า ในชั้นแรกพบมีของกลางทั้งส่วนที่เป็นโบราณวัตถุ ศิลปวัตถุ แยกตามวัสดุ มีทั้ง ไม้ หิน โลหะ ภาพวาด และเครื่องถ้วยอีกจำนวนหนึ่ง ทำบัญชีเบื้องต้นไว้ 20,000 กว่าชิ้น ขั้นตอนต่อไปจะส่งเจ้าหน้าที่ไปคัดแยกสิ่งของให้ชัดเจนว่า อะไรเป็นโบราณวัตถุ ศิลปวัตถุ เพราะมีกฎหมายควบคุมที่แตกต่างกัน จากนั้นจะจัดทำบัญชี ทะเบียนแต่ละชิ้น โดยจะเริ่มคัดแยกวันที่ 1 ธ.ค.นี้ เน้นตรวจพิสูจน์ ชิ้นหลักๆ ของสำคัญชิ้นใหญ่ก่อน และประเมินมูลค่าภายหลัง,อธิบดีกรมศิลปากรกล่าวว่า เนื่องจากมีของมีค่าจำนวนมาก ต้องใช้คณะกรรมการตรวจพิสูจน์โบราณวัตถุ ศิลปวัตถุ รวมถึงบุคคลภายนอกเข้ามาร่วมทำงาน ใช้ความชำนาญ ประสบการณ์ และหลักฐานทางประวัติศาสตร์มาแยกแยะบ่งชี้ว่า ชิ้นไหนเป็นของจริง หรือของปลอม ต้องขอเวลาในการพิสูจน์ความชัดเจน ส่งเรื่องให้ตำรวจไปขยายผลจับกุมผู้กระทำความผิด คาดว่าจะแล้วเสร็จภายในระยะเวลา 2 เดือน ทั้งนี้หากตรวจสอบเรียบร้อยแล้วจะนำโบราณวัตถุไปจัดเก็บรักษาเป็นสมบัติแผ่นดิน ที่คลังโบราณวัตถุกลาง อ.คลองห้า จ.ปทุมธานี ส่วนศิลปวัตถุจะขอให้ตำรวจเก็บไว้ก่อน เพราะมีจำนวนมากเป็นของล้ำค่า,โบราณวัตถุบางชิ้นที่คนทั่วไปไม่สามารถมีไว้ในครอบครองได้ และควรอยู่ในศาสนสถาน เช่น เทวรูปหินทราย สันนิษฐานว่า เป็นศิลปะลพบุรี พุทธศตวรรษที่ 12 อายุประมาณ 1,200 ปี และพระพุทธรูปไม้ ศิลปะอยุธยาตอนปลาย ส่วนเทวรูปหินทรายที่มีโค้งยึด หากเป็นของจริงจะเป็นมรดกที่มีความเก่าแก่มาก มีอายุราวพุทธศตวรรษที่ 12 ต้องอยู่ในเทวสถาน หรือปราสาทหินแน่นอน มีทั้ง ในเมืองไทยและประเทศเพื่อนบ้าน แต่ในปราสาทหิน เมืองไทย ไม่มีการนำของจริงมาไว้จะเก็บในพิพิธ-ภัณฑสถานแห่งชาติ และจากการตรวจสอบก็ไม่พบว่าสูญหาย ดังนั้นคาดว่าจะมาจากที่อื่น จึงเป็นหน้าที่ของตำรวจที่จะต้องให้ผู้ครอบครองมาชี้แจง นายบวรเวทกล่าว,เย็นวันเดียวกัน พล.ต.ท.ศรีวราห์ รังสิพราหมณกุล ผบช.น. พล.ต.ต.สำราญ ยินดีอารมณ์ ผบก.ภ.จ.นนทบุรี และนายอรรถพล เจริญชันษา ผอ.ป้องกันรักษาป่าและป้องกันไฟป่า กรมป่าไม้ นำกำลังหมายศาลจังหวัดนนทบุรี เข้าตรวจค้นโกดัง เลขที่ 16/21 หมู่ 2 ถนนแจ้งวัฒนะ ต.คลองเกลือ อ.ปากเกร็ด จ.นนทบุรี สถานที่ซุกซ่อนไม้แปรรูปที่ตามแนวการสืบสวนพัวพัน พล.ต.ท.พงศ์พัฒน์ ฉายาพันธุ์ อดีต ผบช.ก.นำมาเก็บไว้จำนวนมาก พบไม้สักไม้ประดู่ และไม้มะค่า 4,500 แผ่น อยู่ในโกดัง และตู้คอนเทนเนอร์ รวมมูลค่า 7,700,000 บาท นอกจากนี้ ยังมีไม้แกะสลักเทวรูปถูกฝังดินอีกหลายชิ้น พล.ต.ท.ศรีวราห์เปิดเผยว่า ตรวจยึดไม้ทั้งหมดไว้ตรวจสอบหาแหล่งที่มาว่าได้มาอย่างไร ถูกต้องหรือไม่ เนื่องจากไม้ทั้งหมดเป็นไม้แปรรูปแผ่นใหญ่หายาก มีราคาแพง เจ้าหน้าที่ป่าไม้จะเป็นผู้ตรวจสอบอย่างละเอียดอีกครั้ง
สมยศ แถลงโชว์บัญชีส่วยน้ำมันเถื่อน เสี่ยโจ้ พัวพัน ตำรวจน้ำกับเจ้าหน้าที่อีกหลายหน่วย แย้มมีบันทึกรายการ รองโส-ผู้กำกับโยะ เกี่ยวข้อง มียอดสูง 12 ล้านบาท ประวุฒิ สั่งเด้งเข้ากรุทันที 3 พ.ต.อ. สังกัด บก.รน. 
พงศ์พัฒน์ ฉายาพันธุ์,หมิ่นสถาบัน,แก๊งทวงหนี้,พระอนุชา,วัตถุโบราณ,แอบอ้างสถาบัน,ส่วย,ธุรกิจผิดกฎหมาย,น้ำมันเถื่อน,สหชัย เจียรเสริมสิน,ถอดยศ,ณัฐพล อัครพงศ์ปรีชา